ตลท. ขึ้น H หุ้น ACAP รอชี้แจงกรณีคาดการณ์ปี 58 พลิกเป็นกำไร
ตลท. ขึ้น H หุ้น ACAP รอชี้แจงกรณีคาดการณ์ปี 58 พลิกเป็นกำไร
12 ม.ค. 2559

ตลาดหลักทรัพย์แห่งประเทศไทย (ตลท.) ระบุว่า ตามที่ปรากฎข่าวในหน้าหนังสือพิมพ์ว่า แหล่งข่าวจากที่ปรึกษาทางการเงิน คาดว่าผลประกอบการของ บริษัท เอแคป แอ๊ดไวเซอรี่ จำกัด (มหาชน) หรือ ACAP ในไตรมาสที่ 4 /2558 จะมีกำไรมากกว่า 40 ล้านบาท
ส่งผลให้ทั้งปีพลิกกลับมาเป็นกำไรสุทธิในรอบหลายปีซึ่งข้อมูลดังกล่าวเป็นข้อมูลสำคัญและอาจส่งผลกระทบต่อภาวะการซื้อขายและการตัดสินใจลงทุนของหลักทรัพย์ดังกล่าว โดยที่ปัจจุบันตลาดหลักทรัพย์ฯ อยู่ระหว่างรอคำชี้แจงจากบริษัท
ดังนั้นตลาดหลักทรัพย์ฯ จึงหยุดพักการซื้อขายหลักทรัพย์ ACAP ตั้งแต่การซื้อขายรอบเช้าของวันที่ 12 มกราคม 2559 เป็นต้นไปจนกว่าจะได้รับคำชี้แจงจากบริษัท